Pta-vrou vermoor, liggaam in veld gestortMarlien Erasmus. Foto: Facebook Die polisie ondersoek ŉ saak van moord nadat die liggaam van Marlien Erasmus, in haar 20’s, Donderdag in ŉ veld in Pretoria gevind is. Kapt. Thomas Mufamadi, polisiewoordvoerder, het Vrydagmiddag aan Maroela Media gesê ŉ verbyganger het op haar liggaam, wat in ’n kombers toegedraai was, afgekom. “Haar liggaam is omstreeks 10:00 in die veld langs Freddie Berghstraat in Danville gevind,” het Mufamadi gesê. Mufamadi het gesê ŉ nadoodse ondersoek gaan gedoen word om te bepaal hoe sy vermoor is. Niemand is nog in verband met die voorval in hegtenis geneem nie. Dit is nie bekend hoe lank haar liggaam daar gelê het nie. Erasmus woon in Booysens, in die weste van Pretoria, en is die ma van twee dogtertjies. Lees die opvolgberig hier.